Max Suhrbier

Max Suhrbier (12. oktoober 1902 Rostock – 16. jaanuar 1971 Ida-Berliin) oli saksa jurist ja Saksa DV riigitegelane.

Max Suhrbier oli pärit lukksepa perekonnast. Gümnaasiumi lõpetamise järel õppis ta aastatel 1921–1924 Rostocki Ülikoolis õigusteadust, doktoriväitekirja kaitses 1925. aastal. Seejärel töötas Rostockis erinevates asutustes ametnikuna, kuni 1928. aastal sooritas assessorieksami. 

Aastatel 1929–1933 töötas Max Suhrbier Schwerinis Mecklenburgi põllumajandusministeeriumis referendina, 1933–1945 Schwerinis Mecklenburgi rahandusministeeriumis referendi ja valitsusnõunikuna. 1945. aastal oli ta Mecklenburg-Vorpommerni rahandusministeeriumi ministeeriuminõunik. Ta oli üks 1946. aasta jaanuaris loodud Saksamaa Liberaaldemokraatliku Partei kohaliku organisatsiooni asutajaid Mecklenburg-Vorpommernis ja aastatel 1947–1952 selle esimees. 1946. aastal oli ta Mecklenburgi rahandusministeeriumi osakonnajuhataja. 1946–1950 oli Suhrbier Mecklenburg-Vorpommerni liidumaa parlamendi liige ja 1948–1952 Mecklenburgi rahandusminister. 1952–1959 oli ta Schwerini ringkonna ringkonnanõukogu aseesimees ja Saksamaa Liberaaldemokraatliku Partei allorganisatsiooni esimees. 1950–1958 ja 1963–1971 oli Suhrbier Rahvakoja (parlamendi) liige. 1959–1960 oli ta Saksa DV rahandusministri asetäitja ja 1960–1965 üks Saksa DV Ministrite Nõukogu esimehe asetäitjatest.Suhrbier, Max * 12.10.1902, † 16.1.1971, Vorsitzender der LDPD, Stellv. Vorsitzender des Ministerrats : Biographische Angaben aus dem Handbuch "Wer war wer in der DDR?" Bundesstiftung zur Aufarbeitung der SED-Diktatur

1960. aasta juulist kuni 1967. aasta novembrini oli Suhrbier Saksamaa Liberaaldemokraatliku Partei esimees.German Democratic Republic : Ministries, political parties, etc. rulers.org Seejärel oli ta kuni surmani Saksamaa Liberaaldemokraatliku Partei auesimees.Dr. Max Suhrbier : geboren am: 12.10.1902, gestorben am: 16.01.1971. Jurist, Politiker www.berlin.friedparks.de

Viited

Kategooria:Saksamaa poliitikud
Kategooria:Saksa DV poliitikud
Kategooria:Saksa DV Rahvakoja liikmed
Kategooria:Saksamaa juristid
Kategooria:Mecklenburgi inimesed
Kategooria:Sündinud 1902
Kategooria:Surnud 1971